Edmond Sumner

Edmondas Baironas Samneris (Edmond Byron Sumner, g. 1995 m. gruodžio 31 d.) – Jungtinių Amerikos Valstijų krepšininkas, rungtyniaujantis įžaidėjo ir atakuojančiojo gynėjo pozicijose.

Mokėsi Detroito apygardos dieninėje mokykloje (Detroit Country Day School), 2014–2017 m. buvo Zeivjero (Xavier) universiteto (Sinsinatis) komandos „Musketeers“ žaidėjas. „Edmond Sumner Profile-Men’s Basketball-Xavier University“. goxavier.com

 Profesionali karjera 
2017 m. NBA naujokų biržoje 52 šaukimu (antrame rate) pakviestas Naujojo Orleano „Pelicans“ komandos, bet išmainytas į Indianos „Pacers“. Porą sezonų daugiausia skolintas į G lygos „Mad Ants“ klubą. Indianos klube sėkmingiausiai rungtyniavo 2020–21 m., kai pelnydavo vid. po 7,5 taško, atkovodavo po 1,8 kamuolio, perimdavo po 0,6 kamuolio.NBA.com

2021 m. rugsėjį patyrė Achilo sausgyslės traumą.„Pacers: Edmond Sumner tore his Achilles“. NBC Sports.

2021 m. spalio 6 d. buvo išmainytas į Bruklino „Nets“, tačiau po 4 dienų buvo paleistas.

2022–2023 m. sezoną praleido Bruklino „Nets“ ekipoje.

2023 m. rugsėjį sudarė sutartį su Šarlotės „Hornets“, bet buvo atleistas nedebiutavęs.

2023 m. lapkričio 29 d. atvyko į Europą ir, pasirašęs sutartį iki sezono pabaigos, tapo Kauno „Žalgirio“ žaidėju. 2024 m. birželį Kauno „Žalgiris“ oficialiai pranešė, kad kontraktas pratęstas nebus.

 Šaltiniai 

Kategorija:JAV krepšininkai
Kategorija:Užsienio krepšininkai Lietuvos komandose